cyanic-selkie/wikianc huggingface dataset:
সুবীর নন্দী
প্রাথমিক জীবন
সুবীর নন্দীর ডাক নাম বাচ্চু। সুবীর নন্দী হবিগঞ্জ জেলার বানিয়াচং থানায় নন্দী পাড়া নামক মহল্লায় এক কায়স্থ সম্ভ্রান্ত সংগীত পরিবারে ১৯ নভেম্বর ১৯৫৩ সালে জন্মগ্রহণ করেন। তার মামার বাড়ি শ্রীমঙ্গল উপজেলার বাদেআলিশা গ্রামে। তার পিতা সুধাংশু নন্দী ছিলেন একজন চিকিৎসক ও সংগীতপ্রেমী। তার মা পুতুল রানীও গান গাইতেন কিন্তু রেডিও বা পেশদারিত্বে আসেন নি। ছোটবেলা থেকেই তিনি ভাই-বোনদের সঙ্গে শাস্ত্রীয় সংগীতে তালিম নিতে শুরু করেন ওস্তাদ বাবর আলী খানের কাছে। তবে সংগীতে তার হাতেখড়ি মায়ের কাছেই। বাবার চাকরি সূত্রে তার শৈশবকাল চা বাগানেই কেটেছে। পাঁচ-ছয় বছর বয়স পর্যন্ত বাগানেই ছিলেন। চা বাগানে খ্রিস্টান মিশনারিদের একটি বিদ্যালয় ছিল, সেখানেই পড়াশোনা করেন। তবে পড়াশোনার অধিকাংশ সময়ই তার কেটেছে হবিগঞ্জ শহরে। হবিগঞ্জ শহরে তাদের একটি বাড়ি ছিল, সেখানে ছিলেন। পড়েছেন হবিগঞ্জ হাইস্কুলে। তারপর হবিগঞ্জ বৃন্দাবন কলেজে। মুক্তিযুদ্ধের সময় সুবীর নন্দী দ্বিতীয় বর্ষে পড়তেন।
কর্মজীবন
১৯৬৩ সালে তৃতীয় শ্রেণী থেকেই তিনি গান করতেন। এরপর ১৯৬৭ সালে তিনি সিলেট বেতারে গান করেন। তার গানের ওস্তাদ ছিলেন গুরু বাবর আলী খান। লোকগানে ছিলেন বিদিত লাল দাস। সুবীর নন্দী গানের জগতে আসেন ১৯৭০ সালে ঢাকা রেডিওতে প্রথম রেকর্ডিং এর মধ্য দিয়ে। প্রথম গান 'যদি কেউ ধূপ জ্বেলে দেয়' -এর গীত রচনা করেন মোহাম্মদ মুজাক্কের এবং সুরারোপ করেন ওস্তাদ মীর কাসেম। ৪০ বছরের দীর্ঘ ক্যারিয়ারে গেয়েছেন আড়াই হাজারেরও বেশি গান। বেতার থেকে টেলিভিশন, তারপর চলচ্চিত্রে গেয়েছেন অসংখ্য জনপ্রিয় গান। চলচ্চিত্রে প্রথম গান করেন ১৯৭৬ সালে আব্দুস সামাদ পরিচালিত সূর্যগ্রহণ চলচ্চিত্রে। ১৯৭৮ সালে আজিজুর রহমান পরিচালিত অশিক্ষিত চলচ্চিত্রে রাজ্জাকের ঠোঁটে তার গাওয়া 'মাস্টার সাব আমি নাম দস্তখত শিখতে চাই' গানটি জনপ্রিয়তা অর্জন করে। ১৯৮১ সালে তার একক অ্যালবাম সুবীর নন্দীর গান ডিসকো রেকর্ডিংয়ের ব্যানারে বাজারে আসে। এছাড়া তার প্রেম বলে কিছু নেই, ভালোবাসা কখনো মরে না, সুরের ভুবনে, গানের সুরে আমায় পাবে (২০১৫) প্রকাশিত হয় এবং প্রণামাঞ্জলী নামে একটি ভক্তিমূলক গানের অ্যালবামও প্রকাশিত হয়। তিনি গানের পাশাপাশি দীর্ঘদিন ব্যাংকে চাকরি করেছেন। জনতা ব্যাংকে চাকরি করার মাধ্যমে তার কর্মজীবন শুরু করেন। চল্লিশ বছর ব্যাংকিং সেবা দিয়ে ২০১৩ সালে জনতা ব্যাংক থেকে তিনি অবসর গ্রহণ করেন।
মৃত্যু
নন্দী দীর্ঘদিন ফুসফুস, কিডনি ও হৃদরোগে ভুগছিলেন। ১৪ই এপ্রিল তার শারীরিক অবস্থার অবনতি হতে শুরু করে। ৩০ এপ্রিল তাঁকে সিঙ্গাপুর নিয়ে যাওয়া হয়েছিল। সেখানে ৫ ও ৬ই মে পরপর দুইদিন হার্ট অ্যাটাকের পর তিনি ২০১৯ সালের ৭ই মে ৬৫ বছর বয়সে সিঙ্গাপুর জেনারেল হাসপাতালে চিকিৎসাধীন অবস্থায় মৃত্যুবরণ করেন।
চলচ্চিত্র
তিনি অসংখ্য চলচ্চিত্রের গানে কণ্ঠ দিয়েছেন। তার মধ্যে রয়েছে:
জাহাঙ্গীর আলম (সচিব)
জাহাঙ্গীর আলম (জন্ম: ১৯৬৬ খ্রি.) বাংলাদেশ সিভিল সার্ভিসের একজন কর্মকর্তা। তিনি প্রধানমন্ত্রীর সহকারী একান্ত সচিব-১ ছিলেন। বর্তমানে তিনি সমাজকল্যাণ মন্ত্রণালয়ে সচিব হিসেবে দায়িত্ব পালন করছেন।
প্রাথমিক জীবন
আলম ১৯৬৬ খ্রিষ্টাব্দের ১৭ অক্টোবর রংপুর জেলার পীরগঞ্জ উপজেলায় জন্মগ্রহণ করেন। তিনি বাংলাদেশ কৃষি বিশ্ববিদ্যালয় থেকে বিএসসি কৃষি (স্নাতক) এবং বঙ্গবন্ধু শেখ মুজিবুর রহমান কৃষি বিশ্ববিদ্যালয় থেকে কৃষি বনায়ন ও পরিবেশ বিষয়ে এমএস ডিগ্রি লাভ করেন।
কর্মজীবন
জাহাঙ্গীর আলম বিসিএস একাদশ ব্যাচের প্রশাসন ক্যাডারের কর্মকর্তা হিসেবে ১৯৯৩ খ্রিষ্টাব্দে সরকারি চাকরিতে যোগদান করেন। তিনি মাঠ প্রশাসনে বিভিন্ন স্তরে কাজ করেছেন। তিনি প্রধানমন্ত্রীর সহকারী একান্ত সচিব-১ ছিলেন। তিনি জননিরাপত্তা বিভাগ, স্বরাষ্ট্র মন্ত্রণালয় এবং জ্বালানি ও খনিজ সম্পদ বিভাগে বিভিন্ন পদে কর্মরত ছিলেন। এছাড়া তিনি সুন্দরবন গ্যাস কোম্পানী লিমিটেড এবং সিলেট গ্যাস ফিল্ডস লিমিটেডের চেয়ারম্যানসহ বিভিন্ন কোম্পানির পরিচালক হিসেবে দায়িত্ব পালন করেছেন। ২০২২ খ্রিষ্টাব্দে তিনি সচিব পদে পদোন্নতি লাভ করেন। বর্তমানে তিনি সমাজকল্যাণ মন্ত্রণালয়ে সচিব হিসেবে দায়িত্ব পালন করছেন।
২০০৫
২০০৫ গ্রেগরীয় বর্ষপঞ্জির একটি সাধারণ বছর যা শনিবার দিয়ে শুরু হয়েছে।
নোবেল পুরস্কার
right|100px
২০২১ ফিফা আরব কাপে অংশগ্রহণকারী দল
২০২১ ফিফা আরব কাপ হচ্ছে কাতারে ২০২১ সালের ৩০শে নভেম্বর থেকে ১৮ই ডিসেম্বর পর্যন্ত অনুষ্ঠিত একটি আসন্ন আন্তর্জাতিক ফুটবল প্রতিযোগিতা। এই নিবন্ধে ২০২১ ফিফা আরব কাপে অংশগ্রহণকারী দলের সদস্যদের তালিকা উল্লেখ করা হয়েছে। এই আসরে অংশগ্রহণকারী ১৫টি জাতীয় দল সর্বোচ্চ ২৩ জন করে খেলোয়াড়ের সমন্বয়ে তাদের দলের নিবন্ধন করতে হয়েছে; যেখানে প্রত্যেক দলে অবশ্যই তিনজন গোলরক্ষক থাকা আবশ্যক। প্রতিটি খেলোয়াড়ের জন্য তালিকাভুক্ত অবস্থানটি ফিফা দ্বারা আনুষ্ঠানিক ম্যাচ প্রতিবেদনের তালিকা অনুযায়ী উল্লেখ করা হয়েছে। প্রতিটি খেলোয়াড়ের উল্লিখিত বয়স ২০২১ সালের ৩০শে নভেম্বর (এই আসর শুরুর উদ্বোধনী দিন) অনুযায়ী উল্লেখ করা হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। কোচদের ক্ষেত্রে উল্লিখিত পতাকা তাদের নিজস্ব জাতীয় দলের চেয়ে আলাদা জাতীয়তার হতে পারে।
আবৃত্তি
থাম্ব|একটি আবৃত্তির বই আবৃত্তি (Recitation) সাধারণ ধারণায় শ্রোতার সম্মুখে কোনো কবিতা বা বক্তব্য ইত্যাদি আকর্ষনীয়ভঙ্গিতে উপস্থাপন করার একটি শিল্প। মূলত বাংলাদেশ, কলকাতা ও জাপান-এ আবৃত্তির চর্চা হয়ে থাকে।
আবৃত্তির সংজ্ঞা
সাহিত্য পদবাচ্যের (কবিতা এবং গদ্য) সামগ্রিক রূপকে কণ্ঠস্বরে যথাযথ প্রয়োগ ও নিয়ন্ত্রণের মাধ্যমে সংশ্লিষ্ট ভাষায় প্রমিত উচ্চারণ অক্ষুণ্ণ রেখে বিষয়ে ধারণকৃত অনুভূতি, আবেগ, ভাব, গতি, বিরাম, ছন্দ ইত্যাদির সমন্বিত ও ব্যঞ্জনার প্রকাশই আবৃত্তি।
সর্ব শাসত্রানাং বোধাদপি গরীয়সী। যারা আবৃত্তি করবেন তারা এই কথাটি বেশির ভাগ লেখায় দেখে থাকবেন। আবৃত্তি বিষয়ে গবেষক রামচন্দ্র পাল দাবী করছেন ইদানীং এ কথাটি দিয়ে আবৃত্তিকাররা বোঝাতে চাইছেন যে শাস্ত্রের মধ্যে আবৃত্তি শাস্ত্র প্রধান। ধারনাটি বর্মের মত আবৃত্তিকারকে বাঁচাচ্ছে। এতে আত্মতৃপ্তি রয়েছে তবু এটি অনুসন্ধান যোগ্য। প্রবচন টি বাংলা করলে দাঁড়ায় সকল শাস্ত্রের মধ্যে বোধ অপেক্ষা আবৃত্তি শ্রেষ্ঠতর। এবারে দেখুন অধ্যাপক অসিত বন্দ্যোপাধ্যায় কি বলছেন। তিনি বলছেন, সর্ব শাস্ত্রের মধ্যে একটা জিনিস কে বোঝবার আগে আবৃত্তি করা দরকার, আবৃত্তিতে এর রূপ মূর্ত হবে। আবার এই কথাটিকে ব্যাখ্যা করলেন শ্রী গোবিন্দ গোপাল এই ভাবে যে প্রাচীণ কালে বেধ পাঠের ব্যাপার ছিল। অর্থের দিকে ততটা দৃষ্টি দেয়া হতো না। তাদের মত ছিল যথাযথভাবে উচ্চারণ করে আবৃত্তি বা পাঠ করলেই মন্ত্রের ফল পাওয়া যায়।
প্রায় তিন হাজার বছর পূর্বে আবৃত্তি শব্দটির একটি বিশেষ অর্থ ছিল। শব্দটির ব্যুৎপত্তিগত অর্থ-বারংবার পাঠ। প্র, পরা, অপ, সম ইত্যাদি যে বিশটি উপসর্গ বাংলায় পাওয়া যায় "আ" তার একটি। "আ" মানে সম্যকভাবে বা সর্বতোভাবে। সেক্ষেত্রে আবৃত্তির প্রাচীন অর্থটা হয় এরকম- সম্যকভাবে বা সর্বতোভাবে যা পঠিত বা উচ্চারিত। বৈদিক ভাষা যখন রচিত হয়, তখন লেখার কোন পদ্ধতি আমাদের জানা ছিল না। বৈদিক কবিরা রচনা করতেন মুখে মুখে এবং সে রচনা কাগজে লিখে রাখবার মতোই ধরে রাখতেন মুখে মুখে, আবৃত্তির সাহায্যে। বৈদিক সাহিত্য আবৃত্তির মাধ্যমে যুগে যুগে বাহিত হবার আরও একটি কারণ ছিল। এ প্রসঙ্গে সুকুমার সেন বলেন- "সে হল লেখাপড়ার চেয়ে আবৃত্তির উৎকর্ষ। লেখাতে ভাষার সবটুকু ধরা পরে না। না কন্ঠস্বর, না সুরের টান, না ঝোঁক। কিন্তু আবৃত্তিতে এসবই যথাযথ বজায় থাকে।"
আবৃত্তির উপাদান
উল্লেখিত দুটি ধরনের মধ্যে আবৃত্তি প্রযোজনা কে অধিকতর শিল্প সম্ভাবনাময় মনে করা হয়।
উল্লেখযোগ্য আবৃত্তি প্রযোজনা গুলো হলো - মানুষেরা মানুষের পাশে, ধরিত্রী, সবুজ করুণ ডাঙ্গায় ।
যেগুলোর মঞ্চায়ন করেছে আবৃত্তি সংগঠন স্বরশ্রুতি এবং গ্রন্থণা ও নির্দেশনা দিয়েছেন মীর মাসরুর জামান রনি।
আবৃত্তি পরিবেশনা হয় তিনটি প্রকারে -
১. একক পরিবেশনা
২. দ্বৈত পরিবেশনা
৩. দলীয় পরিবেশনা
১৯৮২ সালে ভাস্বর বন্দ্যোপাধ্যায় প্রতিষ্ঠা করেন আবৃত্তি সংগঠন ঐকতান।
ঘানা কোভিড-১৯ বেসরকারি খাত তহবিল
ঘানা কোভিড-১৯ প্রাইভেট সেক্টর ফান্ড বা ঘানা কোভিড-১৯ বেসরকারি খাত তহবিল হলো করোনা ভাইরাস মহামারীর বিরুদ্ধে লড়াইয়ের জন্য ঘানা সরকারের একটি উদ্যোগ। ঘানায় কভিড-১৯ মহামারীতে অর্থনৈতিক, সামাজিক ও রাজনৈতিকভাবে মারাত্মকভাবে ক্ষতিগ্রস্ত জনসাধারণকে সহায়তা করার ক্ষেত্রে সরকারের প্রচেষ্টাকে সমর্থন করার জন্য ১০০,০০০ ঘানাইয়ান সেডি জড়ো করার জন্য দশজন ব্যবসায়ী ও মহিলা এই তহবিলটি প্রতিষ্ঠা করে।
প্রকল্প
ফিড-আ-কায়ায়ো
ঘানা সংক্রামক রোগ কেন্দ্র
ঘানা ইনফেকশাস ডিজিজ সেন্টার নির্মিত হয়েছিল কারণ দেশটিতে কোনও সংক্রামক রোগ কেন্দ্র ছিল না।  ২১ আগস্ট, ঘানার কোভিড-১৯ প্রাইভেট সেক্টর ফান্ড, ঘানার সংক্রামক রোগ কেন্দ্র নির্মাণে অবদান রাখার জন্য ঘানার কোভিড-১৯ ন্যাশনাল ট্রাস্ট ফান্ড থেকে ৬.৮ মিলিয়ন ঘানাইয়ান সেডি লাভ করে।
মালয়ালম ব্রেইল
মালয়ালম ব্রেইল হচ্ছে ভারতী ব্রেইল লিপিসমূহের মধ্যে অন্যতম, যা ভারতীয় অন্যান্য বর্ণমালার মানের জন্যও উপযোগী।
বর্ণমালা
বর্ণমালাসমূহ নিম্নরূপ।
একটি যুক্তবর্ণ, এবং তামিল ব্রেইল-এর সাথে সম্পর্কযুক্ত কয়েকটি বর্ণ রয়েছে,
আরও কয়েকটা মাত্রা-বর্ণ,
বিরামচিহ্ন
Bharati Braille দেখুন
দাঁড় কাক
দাঁড় কাক (Corvus macrorhynchos) (Jungle Crow) Corvidae (কর্ভিডি) গোত্র বা পরিবারের অন্তর্গত অতি পরিচিত একটি পাখি। মাঝারি আকারের সর্বভূক পাখি। দাঁড়কাকের ঠোঁট মোটা। পুরো দেহ কুচকুচে কালো। দাঁড়কাকের বৈজ্ঞানিক নামের অর্থ বড় ঠোঁটের কাক (ল্যাটিন: corvus = দাঁড়কাক, macrorhynchos = বড় ঠোঁট বিশিষ্ট)।
সেস্‌ ফাব্রিগাস
ফ্রান্সেস ‘‘সেস’’ ফাব্রিগাস সোলের (জন্ম মে ৪, ১৯৮৭) একজন পেশাদার স্পেনীয় ফুটবলার, যিনি বর্তমানে স্পেন জাতীয় ফুটবল দল এবং চেলসি ফুটবল ক্লাব এ একজন সেন্ট্রাল মিডফিল্ডার হিসেবে খেলছেন।
ফাব্রিগাস বার্সেলোনায় একজন শিক্ষানবিস হিসেবে ক্যারিয়ার শুরু করলেও, ২০০৩ সালের সেপ্টেম্বরে প্রিমিয়ার লিগের দল আর্সেনালে যোগ দেন। সেখানে তিনি নিজেকে দলের একজন নিয়মিত খেলোয়াড়ে পরিণত করেন এবং মাত্র ২১ বছর বয়সেই দলের অধিনায়কের দায়িত্ব নেন। ২০১১ সালে ব্যাপক দর কষাকষি শেষে প্রাথমিক ২৯ মিলিয়ন ইউরো এবং পরবর্তীতে আরও ৫ মিলিয়ন ইউরোর বিনিময়ে তিনি পুনরায় বার্সেলোনায় ফিরে আসেন। ২০১৪ সালে তিনি তিন কোটি পাউন্ডের বিনিময়ে ইংলিশ প্রিমিয়ার লিগ এর দল চেলসিতে যোগ দেন।
প্রারম্ভিক সময়
ফাব্রিগাস বার্সেলোনার অ্যারিনেস দি মার শহরে জন্মগ্রহণ করেন। তার বাবা ফ্রান্সেস ফাব্রিগাস সিনিয়র একজন আবাসন ব্যবসায়ী এবং মা নুরিয়া সলের পেস্ট্রি কোম্পানির মালিক। কাতালান ক্লাব সিই মাতারো’র হয়ে ফুটবল ক্যারিয়ার শুরু করেন ফাব্রিগাস। অবশ্য ছোটবেলা থেকেই তিনি ছিলেন বার্সেলোনার সমর্থক। ১৯৯৭ সালে ১০ বছর বয়সে তিনি বার্সেলোনার যুব একাডেমী লা মাসিয়ায় যোগ দেন।
লোক মুখে শোনা যায় যে তার প্রথম কোচ, সেনিয়র ব্লাই বার্সেলোনার বিপক্ষে খেলায় তাকে মাঠে নামাতেন না। বার্সেলোনার স্কাউটদের নজর থেকে ফাব্রিগাসকে লুকিয়ে রাখার জন্য তিনি এই কাজ করতেন। তবে, বার্সেলোনার কাছে তাদের এই কৌশল বেশি দিন টেকেনি, তারা ফাব্রিগাসকে সপ্তাহে একদিন করে বার্সেলোনার সাথে প্রশিক্ষনের অনুমতি দেন। অবশেষে তিনি পুরোপুরিভাবে বার্সার যুব একাডেমীতে যোগ দেন।
প্রাথমিকভাবে, তাকে একজন ডিফেন্সিভ মিডফিল্ডার হিসেবে প্রশিক্ষন দেওয়া হত। যদিও তিনি একজন দূর্দান্ত গোল স্কোরার ছিলেন, এমনকি যুব দলের হয়ে এক মৌসুমে ৩০ এরও অধিক গোল করতেন, তিনি বার্সেলোনার প্রথম একাদশে নিজের নাম লেখাতে পারেননি।
বার্সেলোনার যুব একাডেমীতে থাকার সময়, বার্সেলোনার তত্‍কালীন অধিনায়ক এবং নম্বর ৪ পেপ গার্দিওলাকে নিজের আদর্শ হিসেবে মানতে শুরু করেন ফাব্রিগাস। পরবর্তীতে তার বাবা-মা’র বিচ্ছেদ ঘটলে গার্দিওলা তাকে সেই চার নম্বর জার্সি সান্ত্বনা হিসেবে দেন।
ক্লাব পরিসংখ্যান
৫ ফেব্রুয়ারি ২০১৪ অনুসারে। thumb|right|180px|২০০৮ সালের জানুয়ারিতে [[নিউকাসল ইউনাইটেড ফুটবল ক্লাব|নিউকাসল ইউনাইটেডের বিপক্ষে একটি খেলার পূর্বে ফাব্রিগাস।]]
আন্তর্জাতিক
১ সেপ্টেম্বর ২০১৩ অনুসারে।
সম্মাননা
thumb|স্পেনের প্রধানমন্ত্রী [[রোদ্রিগেজ জাপাতেরো (বামে) এবং যুক্তরাজ্যের প্রধানমন্ত্রী ডেভিড ক্যামেরনের (ডানে) সাথে ফাব্রিগাস।]]
আরো দেখুন
<!-- উইকি রচনাশৈলী অনুযায়ী লিখতে হবে।
‘বার্সা থেকে কি একটা পাগল ধরে নিয়ে আসা হলো!’ নতুন একটি ছেলেকে প্রথম অনুশীলন সেশনে দেখে এমনই ভাবনা ছিল আর্সেনাল কোচ ওয়েঙ্গারের। পুরো মাঠে পাগলের মতো দৌড়াচ্ছে ছেলেটি, আর চেঁচাচ্ছে ‘ইয়েস, ইয়েস!’ ওই ছেলের আর কী দোষ! মাঠে নামার আগে তার এজেন্ট বলে দিয়েছিল, ‘মাঠে তোমাকে অস্তিত্ব বোঝাতে হবে, ‘‘ইয়েস, ইয়েস’’ করে বল চাইতে হবে বেশি বেশি।’ আরও কয়েকটা দিন যাওয়ার পর ওয়েঙ্গারের ধারণা পোক্ত হলো—ছেলেটি আসলেই পাগল। তবে সেই পাগলামিতে খুশিই ওয়েঙ্গার। ছেলেটি যে ফুটবলের পাগল! ফুটবল ছাড়াকিছুই বোঝে না। সেদিনের সেই আনকোরা তরুণ আজ সুপারস্টার। তবে বদলাননি একটুও। মাঠে যতক্ষণ খেলেনবা অনুশীলন করেন, সে সময়টুকু তো আছেই; অবসরেও ফুটবলের ভিডিও দেখেন বা প্লে স্টেশনে ফুটবল খেলেন। যখন শুয়ে থাকেন, তখনো ভাবনায় শুধুই ফুটবল,‘কী ভুল করলাম, কী করা উচিত!’ তাঁর বন্ধুদের দাবী দাবি, ‘সেসের জীবনের ৯৫ ভাগই ফুটবল, আর সবকিছু মিলে ৫ ভাগ।’ অথচ ফুটবলার হওয়ার কথা তাঁর ছিল না। পূর্বপুরুষেরা সবাই ছিলেন আবাসন ব্যবসায়ী। মাপেস্ট্রি কোম্পানির মালিক। তবু ছোট্টবেলা থেকে ফুটবলই হয়ে গেল তাঁরজীবন। কতসব খেলনা এনে দিতেন মা-বাবা, কিন্তু ফুটবল ছাড়া অন্য কোনো খেলনা ছুঁয়েও দেখতেন না। ৫ বছর বয়সেই স্থানীয় একটি ‘ফাইভ-এ-সাইড’ টুর্নামেন্টে খেলে ফ্যাব্রিগাসের ফুটবলার জীবনের শুরু। আট-নয় বছর বয়স থেকে শুরু করেন মাতারাও ক্লাবে খেলা। পেশাদার ফুটবলার হওয়ার চিন্তা মাথায় তখনো না ঢুকলেও ফুটবল নিয়ে ছিলেন ভীষণ সিরিয়াস। মা নুরিয়া এখনো স্পষ্ট মনে করতে পারেন, সেই আট বছর বয়স থেকেই ম্যাচের আগের রাতে তাড়াতাড়ি ঘুমাতে যেতেন ফাব্রিগাস। ওই বয়স থেকেই ফাস্ট ফুডের ধারে কাছে যেতেন না, প্রিয় খাবার ছিল স্যুপ, মাছ আর ফলমূল! মাতারাও ক্লাবে দারুণ প্রতিভাবান একটি ছেলে খেলছে জেনে দেখতে গেলেন বার্সেলোনার স্কাউট রোদোলফো বোয়েল। কাউকেই মনে ধরল না। কদিন পর আবার গিয়েও একই অবস্থা। তৃতীয়বার গিয়ে একটি ছেলেকে ভালো লেগে গেল। কোচকে গিয়ে জিজ্ঞেস করলেন, এই ছেলেকে আগের দুবার দেখিনি কেন? ‘আমি জানতাম, সেসকে দেখলেই আপনি ওকে নিয়ে যাবেন, তাই লুকিয়ে রেখেছিলাম!’
দুপক্ষের অনেক রশি টানাটানির পর ঠিক হলো ওই বছরটা ফাব্রিগাস মাতারাওয়ে খেলবেন, আর সপ্তাহে একদিন বার্সার একাডেমিতে অনুশীলন। পরের বছর থেকে হয়ে যাবেন বার্সার। বার্সার একাডেমি ‘লা মেসিয়া’তে পা রাখলেন ১০ বছর বয়সে। যাঁদের ছাড়া বর্তমান বার্সেলোনা দলকে ভাবা যায় না, তাঁদের অন্যতম দুজন লিওনেল মেসি ও জেরার্ড পিকে'কে সে সময় পাশে পেয়েছিলেন ফাব্রিগাস। একাডেমিতে থাকতেই সুনাম ছড়িয়ে পড়লেও তিনি বুঝতে পারছিলেন বার্সেলোনায় এত সব ভালো ফুটবলারের মধ্যে দলে জায়গা করে নিতে অনেকটা সময় লেগে যাবে তাঁর। সিদ্ধান্ত নিলেন ক্লাব বদলানোর।
আর্সেনালের যুবদলের সঙ্গে এক প্রদর্শনী ম্যাচে ফাব্রিগাসকে মনে ধরল ইংলিশ জায়ান্ট গানারদের। দ্রুতই প্রস্তাব এল, ফাব্রিগাসও দেরি করেননি সিদ্ধান্ত নিতে। ১৬ বছর বয়সে পা রাখলেন ইংল্যান্ডে। ‘ইংলিশ ফুটবল কী জিনিস’ প্রথম অনুশীলন সেশনেই বুঝে যান ফাব্রিগাস। বলকাড়তে গিয়ে পায়ে লাথি দিয়ে তাঁকে ফেলে দেন কোলো তোরে। বার্সায় হলে হয়তো ‘বাচ্চা ছেলে’ বলে সবাই সহানুভূতি দেখাত, এখানে কেউ ভ্রূক্ষেপই করল না! ‘টাফ’ ফুটবলের সঙ্গে মানিয়ে নিলেন দ্রুতই। তাইতো ১৬ বছর ১১৭ দিন বয়সে আর্সেনালের সবচেয়ে কম বয়সী হিসেবে হয়ে গেল অভিষেক। মাত্র ২১ বছর বয়সেই ক্লাবের অধিনায়ক।
দিনে ১০ ঘণ্টার একটু কম ঘুম হলেও তাঁর ভীষণ ক্লান্তি লাগে! ‘লা মেসিয়া’র দিনগুলো থেকেই মনেপ্রাণে আদর্শ মেনেছেন পেপ গার্দিওলাকে। তাঁর একটা উপহার এখনো সযত্নে আগলে রেখেছেন। বাবা-মায়ের ছাড়াছাড়ি হয়ে যাওয়ার পর ফাব্রিগাসকে সান্ত্বনা দিতে নিজের ৪ নম্বর জার্সিটা উপহার দিয়েছিলেন পেপ গার্দিওলা, সেটায় লেখা ছিল, ‘একদিন বার্সার এই ৪ নম্বর হবে তুমি’। পুরো বার্সেলোনা তথা কাতালান রাজ্যকে হাসিয়ে ২০১১ সালে আর্সেনাল থেকে €৩৪ মিঃ+€৬মিঃ এর ট্রান্সফারে ঘরে ফেরেন ফাব্রিগাস! সম্প্রতি ক্লাবের হয়ে হ্যাট্রিকও করেছেন তিনি। -->
রেবেকা গুয়ার্না
রেবেকা গুয়ার্না (শীর্ষ ১২০০ সাল) ছিলেন একজন ইতালীয় চিকিৎসক এবং সার্জন এবং লেখক। তিনি মধ্যযুগে পরিচিত কয়েকজন মহিলা চিকিৎসকের মধ্যে অন্যতম। তিনি স্যালার্নো বিশ্ববিদ্যালয়ে পড়াশোনা করেছিলেন এবং "লেডিস অব স্যালার্নো" হিসাবে পরিচিত মহিলাদের মধ্যে একজন ছিলেন।
রেবেকা গুয়ার্না পুরোহিত, চিকিৎসক এবং ইতিহাসবিদ রোমাল্ড গুয়ার্নারের মত স্যালার্নিতান পরিবারের সদস্য ছিলেন। তিনি স্যালার্নো বিশ্ববিদ্যালয়ের ছাত্র ছিলেন এবং তাঁর সময়কালে ছাত্রীরা সংখ্যালঘু ছিল।
তিনি দে ইউরিনিস (মূত্রের উপর), ডি ফেব্রিয়াস (জ্বরের উপর) এবং ডি এমব্রায়নে (ভ্রূণের উপর) গ্রন্থগুলোর লেখক ছিলেন: তাঁর লেখা দে ইউরিনিসে তিনি মূত্রের নমুনা দ্বারা অসুস্থতা নির্ণয়ের পদ্ধতির বর্ণনা করেছিলেন।
খালেদা জিয়ার নামানুসারে জিনিসের তালিকা
এই নিবন্ধে বাংলাদেশের ৯ম ও ১১তম প্রধানমন্ত্রী বেগম খালেদা জিয়ার নামানুসারে তৈরি বিষয়াদির একটি তালিকা করা হল। এই তালিকায় প্রস্তাবিত নাম পরিবর্তনও অন্তর্ভুক্ত।
নন্দমুরি বলকৃষ্ণ
নন্দমুরি বলকৃষ্ণ (জন্ম ১০ জুন ১৯৬০) ভারতের তেলুগু চলচ্চিত্র শিল্পের একজন অভিনেতা। তেলুগু চলচ্চিত্রের ধ্রুপদী অভিনেতা এন. টি. রামা রাওের ষষ্ঠ পুত্র হচ্ছেন নন্দমুরি বলকৃষ্ণ। ১৯৭৪ সালে মুক্তিপ্রাপ্ত 'টাটামা কালা' নামের একটি তেলুগু চলচ্চিত্রে নন্দমুরি বলকৃষ্ণ প্রথম অভিনয় করেছিলেন মাত্র চৌদ্দ বছর বয়সে।
নরসিংদী রেলওয়ে স্টেশন
নরসিংদী রেলওয়ে স্টেশন বাংলাদেশের ঢাকা বিভাগের নরসিংদী জেলার নরসিংদী সদর উপজেলায় অবস্থিত জেলা শহরের প্রধান রেলওয়ে স্টেশন। এই স্টেশনটি সাবেক জংশন স্টেশন এখান থেকে ১৯৭০ সালে নারায়ণগঞ্জের মদনগঞ্জ পর্যন্ত রেলপথ তৈরি করা হয়। ট্রাফিক সমস্যার কারণ দেখিয়ে ১৯৭৭ সালে এ লাইন বন্ধ করে দেওয়া হয়। ১৯৮৪ সালে রেললাইন উঠিয়ে ফেলা হয়।   যা ২০০৪ সাল থেকে সড়কপথ হিসেবে ব্যবহৃত হচ্ছে।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। এসময় টঙ্গী-আখাউড়া লাইনের স্টেশন হিসেবে নরসিংদী  রেলওয়ে স্টেশন তৈরি করা হয়। ১৯৭০ সালে এই স্টেশন থেকে মদনগঞ্জ পর্যন্ত রেললাইন তৈরি হলে নরসিংদী জংশন স্টেশনে পরিণত হয়।
পরিষেবা
নরসিংদী রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
সম্পর্কিত নিবন্ধ
নরসিংদী-মদনগঞ্জ রেলপথ
অল অর নাথিং: ব্রাজিল ন্যাশনাল টিম
অল অর নাথিং: ব্রাজিল ন্যাশনাল টিম অল অর নাথিং ব্র্যান্ডের অংশ হিসেবে ব্রাজিল জাতীয় ফুটবল দল নিয়ে তৈরিকৃত একটি অ্যামাজন অরিজিনাল প্রামাণ্যচিত্র ধারাবাহিক। এই ধারাবাহিকে, ব্রাজিল জাতীয় ফুটবল দলের অগ্রগতি ও ২০১৯ কোপা আমেরিকায় তাদের বিজয়ের প্রচারণা তালিকাভুক্ত করা হয়েছিল।
ধারাবাহিকটি ২০২০ সালের ৩১ জানুয়ারী প্রিমিয়ার হয়।
গথিক স্থাপত্য
গথিক স্থাপত্য (বা পয়েন্টেড আর্কিটেকচার) হল একটি স্থাপত্য শৈলী, যা ইউরোপে ১২তম শতাব্দীর শেষ থেকে ১৬তম শতাব্দীর শেষ পর্যন্ত, উচ্চ এবং শেষ মধ্যযুগের সময়, কিছু এলাকায় ১৭তম ও ১৮তম শতাব্দীর মধ্যে টিকে ছিল। এটি রোমানেস্ক স্থাপত্য থেকে বিকশিত হয়েছিল ও রেনেসাঁ স্থাপত্য দ্বারা উত্তরোত্তর হয়েছিল। এটি উত্তর ফ্রান্সের ইল্‌-দ্য-ফ্রঁস ও পিকার্ডি অঞ্চলে উদ্ভূত হয়েছিল। সেই সময়ে শৈলীটি কখনও কখনও অপাস ফ্রান্সিজেনাম (আল. 'ফরাসি কাজ') নামে পরিচিত ছিল; গথিক শব্দটি প্রথম অবজ্ঞার সঙ্গে পরবর্তী রেনেসাঁর সময় প্রয়োগ করা হয়েছিল, যারা ধ্রুপদী প্রাচীনত্বের স্থাপত্যকে পুনরুজ্জীবিত করার জন্য উচ্চাভিলাষী ছিল।
প্যারিসের কাছে অ্যাবে সেন্ট-ডেনিসের গায়কদলটি ১১৪০ সাল থেকে ১১৪৪ সালের মধ্যে পুনর্গঠন করা হয়েছিল, প্রথমবারের মতো উন্নয়নশীল গথিক স্থাপত্য বৈশিষ্ট্যগুলিকে একত্রিত করে। এই কাজটি করতে গিয়ে, একটি নতুন স্থাপত্য শৈলী আবির্ভূত হয়, যা উল্লম্বতা ও দাগযুক্ত কাঁচের জানালার মাধ্যমে আলোর চলাচলের দ্বারা সৃষ্ট প্রভাবের উপর জোর দেয়।
ইতালিতে ১৫তম শতাব্দীর মাঝামাঝি সময়ে রেনেসাঁ স্থাপত্যের বিকাশের সঙ্গে গথিক শৈলীটি নতুন শৈলী দ্বারা প্রতিস্থাপিত হয়েছিল, কিন্তু কিছু অঞ্চলে, বিশেষ করে ইংল্যান্ড ও বেলজিয়ামে ১৬তম শতাব্দীর মধ্যে গথিক ক্রমাগত উন্নতি ও বিকাশ লাভ করেছিল। গথিক পুনরুজ্জীবনের একটি ধারাবাহিকতা ১৮তম শতাব্দীর মাঝামাঝি ইংল্যান্ডে শুরু হয়েছিল, ১৯তম শতাব্দীতে ইউরোপে ছড়িয়ে পড়ে এবং ২০তম শতাব্দীর মধ্যে গির্জা ও বিশ্ববিদ্যালয় ভবনগুলির জন্য অব্যাহত ছিল।
জুলিয়া ড্রিম
"জুলিয়া ড্রিম" ব্রিটিশ রক ব্যান্ড পিংক ফ্লয়েডের একক। গিটারবাদক রজার ওয়াটার্স রচিত গানটি ১৯৬৮ সালের ১৩ এপ্রিল বি-সাইডে "ইট উড বি সো নাইস" এককের সাথে প্রকাশিত, যেটি রচনা করেছেন কিবোর্ডবাদক ও গায়ক রিচার্ড রাইট। এটি ডেভিড গিলমোরের কন্ঠে ব্যন্ডের সঙ্গে প্রথম রেকর্ডকৃত গান। এটি ১৯৬৮ সালের ১৩ ফেব্রুয়ারি লন্ডনের অ্যাবি রোড স্টুডিওসে রেকর্ড করা হয়।
রচনা
বেসিস্ট রজার ওয়াটার্স রচিত "জুলিয়া ড্রিম" কিবোর্ডবাদক রিচার্ড রাইটের স্লো টেম্পো, বায়বীয়, চারিপার্শ্বিক মেলোট্রন এবং লুশ কোরাসের ব্যবহার রয়েছে।
এই গানে একটি এডেরডাউনের উল্লেখ রয়েছে, পিংক ফ্লয়েডের অন্য দুটি পরিচিত গানেও উল্লেখ করা একটি আইটেম – সিড ব্যারেটের "ফ্লেমিং" এবং গিলমোর/ওয়াটার্সের "অ্যা পিলো অব উইন্ডস"।
পরবর্তী মুক্তি
"জুলিয়া ড্রিম" পরবর্তীতে একাধিক সংকলন অ্যালবামে অন্তর্ভুক্ত হয়েছে: দা আর্লি ইয়ার্স ১৯৬৫–১৯৭২ বক্স, দা বেস্ট অব পিংক ফ্লয়েড, রেলিক্স, এবং দা আর্লি সিঙ্গেল্স ডিস্ক, যেটি শাইন অন বক্স সেটে অন্তর্ভুক্ত।
কভার
মার্ক লেনেগান, ২০১০ সালে তার অ্যাকোস্টিক সফরে গানটি কভার করছেন।
অ্যাসিড মাদার্স টেম্পল, ২০১১ সালে ''লাইভ অ্যাজ অ্যা ট্রিবিডর'’ সরাসরি অ্যাকোস্টিক অ্যালবামে গানটি কভার করেছে।
মোস্টলি অটাম তাদের ২০০৫ সালের পিংক ফ্লয়েড রিভিজিটেড সরাসরি ডিভিডিতে গানটি কভার করেছিল।
শ্যাডো গ্যালারি তাদের "ফ্লয়েডিয়ান মেমোরিজ"-এ গানটি কভার করেছিল, এটি তাদের ২০০৫ সালের রুম ভি অ্যালবামের বিশেষ সংস্করণে পাওয়া যায়।
অল ইন্ডিয়া রেডিও ২০১৯ সালে সাউন্ডক্লাউডে গানের একটি কভার প্রকাশ করেছে।
ময়মনসিংহ ইঞ্জিনিয়ারিং কলেজ
ময়মনসিংহ ইঞ্জিনিয়ারিং কলেজ, বাংলাদেশের ময়মনসিংহ শহরে অবস্থিত একটি স্নাতক পর্যায়ের প্রথম সারির সরকারি প্রকৌশল কলেজ। ময়মনসিংহ ইঞ্জিনিয়ারিং কলেজটি প্রতিষ্ঠালগ্ন থেকেই ঢাকা বিশ্ববিদ্যালয়ের ইঞ্জিনিয়ারিং এন্ড টেকনোলজি অনুষদের অধিভূক্ত।
ইতিহাস
বাংলাদেশকে তথ্য ও প্রযুক্তি নির্ভর করে গড়ে তুলার লক্ষ্যে ২০০৫ সালে ময়মনসিংহ ইঞ্জিনিয়ারিং কলেজ স্থাপনা প্রকল্প অনুমোদন করে গণপ্রজাতন্ত্রী বাংলাদেশ সরকার।  এরই ধারাবাহিকতায়  ২০০৯ সালে ময়মনসিংহ বিভাগের  একমাত্র প্রকৌশল শিক্ষার বিদ্যাপীঠ হিসেবে ৬০ জন ছাত্র-ছাত্রী নিয়ে যাত্রা শুরু করে ময়মনসিংহ ইঞ্জিনিয়ারিং কলেজ। বর্তমান সরকারের প্রাক্তন মাননীয় ধর্মমন্ত্রী অধ্যক্ষ মতিউর রহমান ২০০৯ সালে ইইই ডিপার্টমেন্টের আনুষ্ঠানিক উদ্বোধন করেন।
অবস্থান
ময়মনসিংহ শহর থেকে প্রায় ৭কি.মি. দূরে ময়মনসিংহ-টাঙ্গাইল মহাসড়কের পাশে রহমতপুর বাইপাস মোড় সংলগ্ন ক্যাম্পাসটি খাগডহর, ময়মনসিংহ সদর, ময়মনসিংহ অবস্থিত।
অবকাঠামো
৩টি একাডেমিক ভবন, ১টি পাঠাগার ও কম্পিউটার ভবন, অধ্যক্ষের বাসভবন, শিক্ষক ও কর্মকর্তাদের বাসভবন নিয়ে মোট ১৩ টি ভবন নিয়ে কলেজের পুরো কাঠামোটি গঠিত। এছাড়াও ছাত্রদের জন্য ২টি ও ছাত্রীদের ১টি আবাসিক হল রয়েছে। ধর্মীয় উপাসনার জন্য মসজিদ, পূজা কক্ষ এবং ক্যাম্পাসে একটি শহীদ মিনার রয়েছে।
আসনসংখ্যা
ময়মনসিংহ ইঞ্জিনিয়ারিং কলেজে মোট ৩টি বিভাগ রয়েছে। ২০০৮-২০০৯ শিক্ষাবর্ষে শুধুমাত্র ইলেকট্রিক্যাল ও ইলেকট্রনিক প্রকৌশল বিভাগে ৬০ জন ছাত্র-ছাত্রী ভর্তির মাধ্যমে যাত্রা শুরু এই প্রতিষ্ঠানটির। পরবর্তীতে ২০১৪-১৫ শিক্ষাবর্ষে পুরকৌশল বিভাগে ৬০ জন ছাত্র-ছাত্রী ভর্তি করা হয়। বর্তমানে ইইই ও পুর বিভাগে ১২০ জন করে ছাত্র-ছাত্রী ভর্তি করানো হয়।২০১৭-১৮ শিক্ষাবর্ষে কম্পিউটার বিজ্ঞান ও প্রকৌশল বিভাগ চালু হয়েছে । বর্তমানে প্রায় ৬০০ জন ছাত্র-ছাত্রী এখানে অধ্যয়ন করছে।
ল্যাব সুবিধা
শিক্ষার্থীদের জন্য রয়েছে প্রায় ৩৫০+ উপরে কম্পিউটার ও রয়েছে একটি অত্যাধুনিক পাওয়ার স্টেশন। তিনটি বিভাগ রয়েছে আলাদা আলাদা উন্নতমানের ল্যাব।
ভর্তি প্রক্রিয়া
এসএসসি এবং এইসএসসিতে বিজ্ঞান বিভাগ থেকে উত্তীর্ণ শিক্ষার্থীরা জিপিএ ও প্রতিযোগিতামূলক ভর্তি পরীক্ষায় অর্জিত নম্বরের ভিত্তিতে ভর্তি হওয়ার সুযোগ পায়। ময়মনসিংহ ইঞ্জিনিয়ারিং কলেজে ভর্তি কার্যক্রম ঢাকা বিশ্ববিদ্যালয় সরাসরি নিয়ন্ত্রণ করে। ঢাকা বিশ্ববিদ্যালয়ের প্রযুক্তি ইউনিটে ভর্তি পরীক্ষায় মেধাক্রম অনুসারে এখানে ভর্তি হওয়ার সুযোগ পায়।
আবাসন ব্যবস্থা
এই কলেজের শিক্ষার্থীদের থাকার জন্য রয়েছে তিনটি হল যার ২টি ছেলেদের জন্য ও ১টি মেয়েদের জন্যঃ
কেন্দ্রীয় গ্রন্থাগার
ইন্টারনেট সংবলিত আধুনিক গ্রন্থাগারে রয়েছে প্রয়োজনীয় বইয়ে সমৃদ্ধ। প্রতিটি কক্ষে প্রায় ৮০ জন শিক্ষার্থী অধ্যয়ন করতে পারে। শিক্ষার্থীরা এখান হতে তাদের প্রয়োজনে বই ইসু করে বাসায় নিতে পারে।
কার্যক্রম
সাপ্তাহিক ছুটির দিন (শুক্রবার) বাদে প্রতিদিন সকাল ৮ টা থেকে বিকেল ২টা পর্যন্ত ক্লাস হয়ে থাকে। এছাড়াও শিক্ষার্থীদের জন্য শিক্ষা সফরের আয়োজন করা হয়। কলেজে সবরকম প্রশাসনিক কর্মকাণ্ড সম্পন্ন করে এর প্রশাসনিক কার্যালয়ে। প্রশাসনিক কার্যালয়ের অধীনস্থ আরো কয়েকটি উপবিভাগ রয়েছে। বছরজুড়েই ক্যাম্পাসে নানারকম সাংস্কৃতিক কর্মকাণ্ড চলে এবং বিশেষ দিবস উদযাপিত হয়।
মইক অ্যলামনাই
ইতিমধ্যেই ৭০০ এর বেশী প্রকৌশলী ময়মনসিংহ ইঞ্জিনিয়ারিং কলেজ থেকে তাদের স্নাতক সম্পন্ন করেছেন এবং এখন তারা বাংলাদেশের বিভিন্ন সেক্টর যেমন BREB, DPDC, PGCB, NESCO, DMTCL, BSTI, WALTON, BANK ইত্যাদিতে নিযুক্ত আছেন। সম্প্রতি কিছু প্রাক্তন শিক্ষার্থী BPSC থেকে BCS ক্যাডার হিসেবে সুপারিশ হয়েছে। কয়েকজন শিক্ষার্থী বাংলাদেশের স্বনামধন্য পাবলিক ও প্রাইভেট ইউনিভার্সিটিতে প্রভাষক/সহকারী অধ্যাপক হিসেবে নিযুক্ত হয়েছে । এছাড়াও, অনেক শিক্ষার্থী এখন বিশ্বের অন্যতম মর্যাদাপূর্ণ ইরাসমাস মুন্ডাস স্কলারশিপ পেয়ে বিদেশে উচ্চ শিক্ষা গ্রহণ করছে। একটি নতুন ইঞ্জিনিয়ারিং কলেজ হিসাবে,তারা টেক্সাস বিশ্ববিদ্যালয়, বোস্টন ইউনিভার্সিটি, ম্যাকগিল ইউনিভার্সিটি, কার্লসরুহে ইনস্টিটিউট অফ টেকনোলজি (KIT), কনকর্ডিয়া ইউনিভার্সিটি, কোরিয়া ইনস্টিটিউট অফ সায়েন্স অ্যান্ড টেকনোলজি (KIST), Tampere University, Aix-Marseille University, University of Siegen, University of Applied Science Upper Austria,এর মতো বিশ্বের বিখ্যাত প্রকৌশল বিশ্ববিদ্যালয়ে পড়ার সুযোগ পেয়েছে তাও আবার সম্পূর্ণ বৃত্তি সহ। শুধু এই বিশ্ববিদ্যালয়গুলোই নয় অন্যান্য বিশ্ববিদ্যালয়েও।  তাছাড়া,অনেক শিক্ষার্থী এখন বাংলাদেশের বুয়েট, কুয়েট, রুয়েট, চুয়েট, ডুয়েট, ঢাবি, এমআইএসটি, জাবি,জেএনইউ,বিইউপিতে তাদের স্নাতকোত্তর ডিগ্রি অর্জন করছে।
সহ শিক্ষা কার্যক্রম
শিক্ষার্থীরা পড়াশুনার পাশাপাশি বিভিন্ন শিক্ষামূলক কাছে নিজেকে সমৃদ্ধ করা সুযোগ রয়েছে।
অমৃতা বিশ্ব বিদ্যাপীঠম
অমৃতা বিশ্ব বিদ্যাপীঠম বা অমৃতা বিশ্ববিদ্যালয় হল ভারতের কোয়েম্বাটোরে অবস্থিত একটি প্রাইভেট ডিমড-বিশ্ববিদ্যালয় । NAAC স্বীকৃত A++ গ্রেডেড, মাল্টি-ক্যাম্পাস, মাল্টি-ডিসিপ্লিনারি টিচিং এবং রিসার্চ ইউনিভার্সিটির বর্তমানে ভারতের তামিলনাড়ু, কেরালা, অন্ধ্রপ্রদেশ এবং কর্ণাটক রাজ্য জুড়ে 16টি কনস্টিটিউয়েন্ট স্কুল সহ 7টি ক্যাম্পাস রয়েছে যার সদর দপ্তর ইত্তিমদাই, কোয়েম্বাটোর, তামিলনাড়ুতে রয়েছে । এটি মোট 207টি স্নাতক, স্নাতকোত্তর, সমন্বিত-ডিগ্রী, দ্বৈত-ডিগ্রী, প্রকৌশল ও প্রযুক্তি, চিকিৎসা, ব্যবসা, শিল্প ও সংস্কৃতি, বিজ্ঞান, বায়োটেকনোলজি, কৃষি বিজ্ঞান, অ্যালাইড হেলথ সায়েন্সেস, আয়ুর্বেদ, ডেন্টিস্ট্রি, ফার্মেসি, ডক্টরাল প্রোগ্রাম অফার করে। নার্সিং, ন্যানো-সায়েন্স, বাণিজ্য, মানবিক ও সামাজিক বিজ্ঞান, আইন, সাহিত্য, আধ্যাত্মিক অধ্যয়ন, দর্শন, শিক্ষা, টেকসই উন্নয়ন, গণযোগাযোগ এবং সামাজিক কাজ। ভারত সরকারের ন্যাশনাল ইনস্টিটিউশনাল র‍্যাঙ্কিং ফ্রেমওয়ার্ক (NIRF) 2021 অনুসারে বিশ্ববিদ্যালয়টি ভারতের 5তম সেরা বিশ্ববিদ্যালয় এবং 2021 সালে টাইমস হায়ার এডুকেশন (THE) ইমপ্যাক্ট র‍্যাঙ্কিং দ্বারা বিশ্বের 81তম স্থানে রয়েছে।
ইতিহাস
বিশ্ববিদ্যালয়টি 1994 সালে মাতা অমৃতানন্দময়ী দেবী দ্বারা অমৃতা স্কুল অফ ইঞ্জিনিয়ারিং, কোয়েম্বাটোরে খোলার সাথে প্রতিষ্ঠিত হয়েছিল এবং তার আন্তর্জাতিক মানবিক সংস্থা মাতা অমৃতানন্দময়ী মঠ দ্বারা পরিচালিত হয়। 2003 সালে, এটি ইউনিভার্সিটি হিসাবে বিবেচিত সর্বকনিষ্ঠ প্রতিষ্ঠানগুলির মধ্যে একটি হয়ে ওঠে, যখন এটি UGC দ্বারা এই মর্যাদা প্রদান করে। 2002 সালে, অমৃতপুরী এবং ব্যাঙ্গালোরে দুটি করে ক্যাম্পাস চালু করা হয়েছিল।
স্বীকৃতি
2021 সালে বিশ্ববিদ্যালয়টিকে NAAC দ্বারা 'A++' গ্রেড দিয়ে পুনরায় স্বীকৃত করা হয়েছে, এবং 2020 সালে NIRF দ্বারা ভারতীয় বিশ্ববিদ্যালয়গুলির মধ্যে 4 তম এবং সামগ্রিক বিভাগে 13 তম স্থান পেয়েছে। এটি নিয়মিত স্টুডেন্ট এক্সচেঞ্জ প্রোগ্রামের জন্য সহ শীর্ষ আমেরিকান ও ইউরোপীয় বিশ্ববিদ্যালয়ের সাথে ক্রমাগত সহযোগিতা এবং QS ওয়ার্ল্ড ইউনিভার্সিটি র‍্যাঙ্কিং অনুসারে ভারতের শীর্ষস্থানীয় বেসরকারি বিশ্ববিদ্যালয়গুলির মধ্যে একটি হিসাবে উঠে আসছে এবং টাইমস হায়ার এডুকেশন র‌্যাঙ্কিং । অমৃতা স্কুল অফ ইঞ্জিনিয়ারিং 2020 সালে NIRF দ্বারা ভারতের 20তম সেরা ইঞ্জিনিয়ারিং কলেজে স্থান পেয়েছে। 2019 সালে ইউজিসি দ্বারা বিশ্ববিদ্যালয়টিকে ইন্সটিটিউট অফ এমিনেন্সের মর্যাদা দেওয়া হয়েছিল।
ক্যাম্পাস
থাম্ব|389x389পিক্সেল| অমৃতপুরী ক্যাম্পাস চারটি দক্ষিণ ভারতের রাজ্য - তামিলনাড়ু, কেরালা এবং কর্ণাটকের গ্রামীণ এবং শহুরে সাইটে 15টি উপাদান স্কুল সহ বিশ্ববিদ্যালয়ের ছয়টি ক্যাম্পাস রয়েছে। 1994 সালে কোয়েম্বাটোর ক্যাম্পাসটি প্রথম প্রতিষ্ঠিত হয়েছিল, যেখানে প্রায় 20 গ্রাম ইত্তিমদাইতে অমৃতা স্কুল অফ ইঞ্জিনিয়ারিং খোলা হয়েছিল। কোয়েম্বাটুর শহর থেকে কিমি পূর্বে। কোচির এডাপালিতে অমৃতা ইনস্টিটিউট অফ মেডিকেল সায়েন্সেস (এআইএমএস) 17 মে 1998 সালে তৎকালীন প্রধানমন্ত্রী অটল বিহারী বাজপেয়ীর দ্বারা উদ্বোধন করা হয়েছিল। পরে 2002 সালে, দুটি ক্যাম্পাস খোলা হয়, একটি শহুরে ক্যাম্পাস ভারতের আইটি রাজধানী - বেঙ্গালুরুতে, এবং একটি গ্রামীণ ক্যাম্পাস অমৃতপুরী গ্রামে, যা মাতা অমৃতানন্দময়ী মঠের সদর দফতরও পরিচালনা করে যা বিশ্ববিদ্যালয় পরিচালনা করে। 2019 সালে, চেন্নাইতে একটি ইঞ্জিনিয়ারিং ক্যাম্পাস খোলা হয়। বর্তমানে, ফরিদাবাদ, হরিয়ানার এবং অমরাবতী, অন্ধ্রপ্রদেশে দুটি নতুন স্বাস্থ্যসেবা ক্যাম্পাস নির্মাণ করা হচ্ছে।
থাম্ব|390x390পিক্সেল| কোয়েম্বাটোর ক্যাম্পাস alt=Amrita School of Engineering Coimbatore|থাম্ব|251x251পিক্সেল| অমৃতা স্কুল অফ ইঞ্জিনিয়ারিং কোয়েম্বাটুর
অমৃতা স্কুল অফ আর্টস অ্যান্ড সায়েন্সেস
কলা ও বিজ্ঞানের স্কুলগুলি ব্যাচেলর অফ কমার্স, ব্যাচেলর অফ বিজনেস ম্যানেজমেন্ট (বিবিএম), ব্যাচেলর অফ কম্পিউটার অ্যাপ্লিকেশন (বিসিএ), মাস্টার অফ কম্পিউটার অ্যাপ্লিকেশন (এমসিএ) প্রোগ্রাম অফার করে এবং অমৃতপুরি, কোচি, মাইসোরে অবস্থিত।
অমৃতা স্কুল অফ বিজনেস
স্কুল অফ বিজনেস 1996 সালে কোয়েম্বাটোর ক্যাম্পাসে শুরু হয়েছিল এবং বর্তমানে 4টি ক্যাম্পাস - কোয়েম্বাটোর, ব্যাঙ্গালোর, কোচি, অমৃতপুরী (কোল্লাম) । স্কুলটি AACSB স্বীকৃত আবাসিক দুই বছরের এমবিএ ডিগ্রি প্রোগ্রাম অফার করে। এছাড়াও, এটি ব্যাঙ্গালোর ক্যাম্পাসে কর্মরত পেশাদারদের জন্য বাফেলোতে স্টেট ইউনিভার্সিটি অফ নিউইয়র্কের সহযোগিতায় তথ্য প্রযুক্তিতে এমএস এবং এমবিএ করার জন্য একটি দ্বৈত ডিগ্রি প্রোগ্রাম অফার করে। ফ্যাকাল্টি সদস্যরা ক্যালিফোর্নিয়া বিশ্ববিদ্যালয়, বার্কলে, কর্নেল ইউনিভার্সিটি, এনওয়াইইউ স্টার্ন স্কুল অফ বিজনেস, ইউনিভার্সিটি অফ টেক্সাস অ্যাট অস্টিন এবং কেলগ স্কুল অফ ম্যানেজমেন্টের মতো স্বনামধন্য বিদেশী বিশ্ববিদ্যালয় থেকে এমবিএ এবং ডক্টরেট করেছেন। alt=Amrita Vishwa Vidyapeetham - Kollam|থাম্ব|254x254পিক্সেল| অমৃতা বিশ্ব বিদ্যাপীঠম - কোল্লাম
অমৃতা স্কুল অফ বায়োটেকনোলজি
স্কুলটি সেপ্টেম্বর 2004 সালে শুরু হয়েছিল এবং B.Sc অফার করে। এবং M.Sc. বায়োটেকনোলজিতে, B.Sc. এবং M.Sc. মাইক্রোবায়োলজিতে এবং এমএসসি। বায়োইনফরমেটিক্স, সেইসাথে পিএইচ.ডি. ডিগ্রী প্রোগ্রাম এর গবেষণা সেল বায়োলজি, মলিকুলার বায়োলজি, ক্যান্সার বায়োলজি, সেল-লাইন ইঞ্জিনিয়ারিং, ক্ষত নিরাময়, কম্পিউটেশনাল নিউরোসায়েন্স, নিউরোফিজিওলজি, ফাইটোকেমিস্ট্রি, বায়োমেডিকাল ইঞ্জিনিয়ারিং, প্রোটোমিক্স, আরএনএআই, অ্যানালিটিক্যাল কেমিস্ট্রি, স্নেক বায়োটেকনোলজি, স্যানিটেশন সহ বিস্তৃত বর্ণালীতে বিস্তৃত।
অমৃতা স্কুল অফ বায়োটেকনোলজি ভারত সরকারের বিজ্ঞান ও প্রযুক্তি বিভাগের অধীনে বায়োমেডিকেল টেকনোলজিতে প্রাসঙ্গিকতা এবং উৎকর্ষ কেন্দ্র (CORE) হিসাবে অনুমোদিত, TIFAC Mission REACH প্রোগ্রাম। ব্যাকটিরিওফেজ এবং অন্যান্য জৈব নিয়ন্ত্রণ এজেন্ট ব্যবহার করে পরবর্তী প্রজন্মের স্যানিটেশন সমাধান বিকাশের জন্য DBT-BIRAC (ভারত সরকার) এবং বিল অ্যান্ড মেলিন্ডা গেটস ফাউন্ডেশন দ্বারা স্কুল অফ বায়োটেকনোলজিকে ভারতের শীর্ষ ছয় উদ্ভাবকদের মধ্যে একজন হিসেবে নির্বাচিত করা হয়েছে। alt=Amrita Vishwa Vidyapeetham Coimbatore|থাম্ব|255x255পিক্সেল| অমৃতা বিশ্ব বিদ্যাপীঠম কোয়েম্বাটুর
অমৃতা স্কুল অফ কমিউনিকেশন
স্কুলটি যোগাযোগে (বিএ এবং এমএ) ডিগ্রি প্রোগ্রাম অফার করে। কোর্সটি শিক্ষার্থীদের সাংবাদিকতা, নতুন মিডিয়া /অ্যানিমেশন এবং শর্ট ফিল্ম তৈরি এবং বিজ্ঞাপনে ক্যারিয়ারের জন্য প্রস্তুত করতে সাহায্য করে। এটি ইউনেস্কোর নির্দেশিকা অনুসারে তৈরি। অমৃতা বিশ্ববিদ্যালয় ইউনেস্কো মডেল পাঠ্যক্রম গ্রহণকারী প্রথম ভারতীয় বিশ্ববিদ্যালয়গুলির মধ্যে একটি।
অমৃতা স্কুলস অফ ইঞ্জিনিয়ারিং
পাঁচটি স্কুল বি.টেক., এম.টেক. এবং পিএইচ.ডি. ডিগ্রী প্রোগ্রাম এবং কোচি ক্যাম্পাস M.Tech অফার করে। ন্যানো-মেডিসিন, মলিকুলার মেডিসিন এবং ন্যানোটেকনোলজি এবং পুনর্নবীকরণযোগ্য শক্তিতে।
অমৃতা হেলথ কেয়ার ক্যাম্পাস
অমৃতা ইনস্টিটিউট অফ মেডিক্যাল সায়েন্সেস অ্যান্ড রিসার্চ সেন্টারের সাথে সংযুক্ত কোচির একটি 1300 শয্যা বিশিষ্ট সুপার-স্পেশালিটি হাসপাতাল। এটি বিশ্ববিদ্যালয়ের স্বাস্থ্যসেবা প্রাথমিক ক্যাম্পাস। 9ই মে 2016-এ দিল্লিতে একটি দ্বিতীয় মেডিকেল স্কুল এবং 2,000 শয্যার হাসপাতাল ক্যাম্পাস স্থাপন করা হয়েছিল। অমৃতা স্কুল অফ মেডিসিন, হাসপাতাল প্রশাসন বিভাগ এই ক্যাম্পাসে MHA (হাসপাতাল প্রশাসনে মাস্টার্স), স্বাস্থ্য বিজ্ঞান, নার্সিং, ফার্মেসি এবং ডেন্টিস্ট্রি প্রদান করে। তারা যথাক্রমে MBBS, ব্যাচেলর অফ সায়েন্স ( নার্সিং ), স্নাতক/স্নাতক ফার্মাসি প্রোগ্রাম এবং ব্যাচেলর অফ ডেন্টাল সার্জারি ডিগ্রি প্রোগ্রাম অফার করে ।
স্কুল অফ মেডিসিন এমএসসি সহ স্নাতক প্রোগ্রাম অফার করে। ডিসিপ্লিনে, ডিপ্লোমেট অফ ন্যাশনাল বোর্ড (DNB), এবং পিএইচডি। 2008 সালে, এমবিবিএস ছাত্রদের প্রথম ব্যাচ স্নাতক হয় এপিজে আবদুল কালাম স্নাতক অনুষ্ঠানের সভাপতিত্বে।
র‍্যাঙ্কিং
2021 সালের টাইমস হায়ার এডুকেশন ওয়ার্ল্ড ইউনিভার্সিটি র‌্যাঙ্কিং দ্বারা অমৃতা বিশ্ব বিদ্যাপীঠম বিশ্বে 801-1000 নম্বরে ছিল 2020 সালের কিউএস ওয়ার্ল্ড ইউনিভার্সিটি র‌্যাঙ্কিং এশিয়ার 261-270 ব্যান্ডে এটিকে স্থান দিয়েছে। এটি ভারতে বিশ্ববিদ্যালয়ের মধ্যে 5ম স্থান অধিকার করেছে, সামগ্রিক বিভাগে 12 তম, ইঞ্জিনিয়ারিংয়ে 16 তম, ফার্মেসিতে 12 তম, ডেন্টালে 13 তম, গবেষণায়  এবং 6 তম। 2021 সালে ন্যাশনাল ইনস্টিটিউশনাল র্যাঙ্কিং ফ্রেমওয়ার্ক দ্বারা মেডিকেল স্কুলগুলির মধ্যে।  ভারত সরকার বিশ্ববিদ্যালয়টিকে ইন্সটিটিউট অফ এমিনেন্সের মর্যাদা দিয়েছে।
ক্যামেরুন জাতীয় ফুটবল দল
ক্যামেরুন জাতীয় ফুটবল দল (Équipe nationale du camerounaise de football, Cameroon national football team) হচ্ছে আন্তর্জাতিক ফুটবলে ক্যামেরুনের প্রতিনিধিত্বকারী পুরুষদের জাতীয় দল, যার সকল কার্যক্রম ক্যামেরুনের ফুটবলের সর্বোচ্চ নিয়ন্ত্রক সংস্থা ক্যামেরুনীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬২ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৬ সালের সেপ্টেম্বর মাসে, ক্যামেরুন প্রথমবারের মতো আন্তর্জাতিক খেলায় অংশগ্রহণ করেছে; বেলজীয় কঙ্গোতে অনুষ্ঠিত উক্ত ম্যাচে ফরাসি ক্যামেরুন হিসেবে ক্যামেরুন বেলজীয় কঙ্গোর কাছে ৩–২ গোলের ব্যবধানে পরাজিত হয়েছে।
৪০,০০০ ধারণক্ষমতাবিশিষ্ট আহমাদু আহিজো স্টেডিয়ামে অদম্য সিংহ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ক্যামেরুনের রাজধানী ইয়াওনডেতে অবস্থিত। বর্তমানে এই দলের ম্যানেজারের দায়িত্ব পালন করছেন তনি কোন্সেইকাও এবং অধিনায়কের দায়িত্ব পালন করছেন বায়ার্ন মিউনিখের আক্রমণভাগের খেলোয়াড় এরিক মাক্সিম চুপো-মটিং।
ক্যামেরুন এপর্যন্ত ৭ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৯০ ফিফা বিশ্বকাপের কোয়ার্টার-ফাইনালে পৌঁছানো, যেখানে তারা ইংল্যান্ডের কাছে অতিরিক্ত সময়ে ৩–২ গোলের ব্যবধানে পরাজিত হয়েছে। অন্যদিকে, আফ্রিকা কাপ অফ নেশন্সে ক্যামেরুন অন্যতম সফল দল, যেখানে তারা ৫টি (১৯৮৪, ১৯৮৮ আফ্রিকান কাপ অফ ১৯৮৮, ২০০০, ২০০২, ২০১৭) শিরোপা জয়লাভ করেছে। এছাড়াও, ক্যামেরুন ২০০৩ ফিফা কনফেডারেশন্স কাপে রানার-আপ হয়েছে, যেখানে তারা ফ্রান্সের কাছে অতিরিক্ত সময়ে ১–০ গোলের ব্যবধানে পরাজিত হয়েছে।
রিগোবার্ট সং, নিতাপ জেরেমি, স্যামুয়েল ইতো, ভিনসেন্ট আবুবকর এবং পাত্রিক এম'বোমার মতো খেলোয়াড়গণ ক্যামেরুনের জার্সি গায়ে মাঠ কাঁপিয়েছেন।
আফ্রিকা কাপ অফ নেশন্স
১৯৬০ সালে জিবুতি দলের বিপক্ষে ক্যামেরুন সর্বপ্রথম খেলতে নামে। খেলায় ক্যামেরুন ৯–২ গোলের বিরাট ব্যবধানে জয়ী হয়। ১৯৭০ সালের আফ্রিকা কাপ অফ নেশন্স প্রতিযোগিতায় সর্বপ্রথম অংশগ্রহণ করে। কিন্তু প্রথম পর্বেই দলটিকে ফিরে আসতে হয়। দুই বছর পর ১৯৭২ সালে আফ্রিকান নেশন্স কাপে স্বাগতিকের মর্যাদা লাভ করে দলটি। খেলায় অদম্য সিংহ দল তৃতীয় স্থান লাভ করে। এরপর পরবর্তী দশ বছরের মধ্যে দলটি এ প্রতিযোগিতায় অংশগ্রহণের সুযোগ পায়নি। ১৯৮৪ সালের নেশন্স কাপে অংশ নিয়ে গ্রুপ-পর্বে দ্বিতীয় হয় ও পেনাল্টি গোলে আলজেরিয়াকে সেমি-ফাইনালে পরাজিত করে ফাইনালে উঠে। চূড়ান্ত খেলায় তারা ৩–১ গোলের ব্যবধানে নাইজেরিয়াকে পরাজিত করার মাধ্যমে প্রথমবারের মতো শিরোপা লাভ করে।
ফিফা বিশ্বকাপ
১৯৮২ সালের ফিফা বিশ্বকাপে অংশগ্রহণের মাধ্যমে প্রথমবারের মতো বিশ্ব ফুটবল অঙ্গনে নিজেদের অস্তিত্ব তুলে ধরে ক্যামেরুন। স্পেনে অনুষ্ঠিত ঐ প্রতিযোগিতায় ১৬ দল থেকে ২৪ দলে উন্নীত করা হয়। আলজেরিয়ার পাশাপাশি তারাও আফ্রিকার প্রতিনিধিত্ব করে। গ্রুপ পর্বে ইতালি (১–১), পোল্যান্ড (০–০) ও পেরুর (০–০) সাথে ড্র করে দলটি। তা স্বত্ত্বেও দ্বিতীয় রাউন্ডে উন্নীত হতে পারেনি।
বাছাই পর্বে তিউনিসিয়াকে পরাজিত করে ও নাইজেরিয়াকে পাশ কাটিয়ে ১৯৯০ সালে বিশ্বকাপের চূড়ান্ত পর্বে খেলার যোগ্যতা অর্জন করে ক্যামেরুন। বি গ্রুপে অবস্থান করে উদ্বোধনী খেলায় ফ্রঁসোয়া ওমাম-বিয়িকের গোলে পূর্বতন চ্যাম্পিয়ন আর্জেন্টিনাকে ১–০ ও রোমানিয়াকে ২–১ ব্যবধানে পরাজিত করে এবং সোভিয়েত ইউনিয়ন দলের কাছে ৪-০ ব্যবধানে হেরে যায়। এরফলে গোল পার্থক্যে দলটি শীর্ষস্থান অর্জন করে। দ্বিতীয় পর্বে অতিরিক্ত সময়ে ৩৮ বছর বয়সী রজার মিলার দুই গোলে কলম্বিয়াকে হারায় তারা। কোয়ার্টার ফাইনালে গ্যারি লিনেকারের পেনাল্টিতে ইংল্যান্ডের কাছে ৩–২ গোলে পরাজিত হয়। রুশ ম্যানেজার ও সাবেক খেলোয়াড় ভালেরি নেপোমনিয়াচি দলের কোচের দায়িত্ব পালন করেন।
যুক্তরাষ্ট্রে অনুষ্ঠিত ১৯৯৪ সালের বিশ্বকাপ ফুটবল প্রতিযোগিতায় আফ্রিকা মহাদেশ থেকে নাইজেরিয়া ও মরক্কোর পাশাপাশি ক্যামেরুনও প্রতিযোগিতার মূল পর্বে উন্নীত হয়। বি গ্রুপে তারা সুইডেনের সাথে ২–২ ড্র এবং ব্রাজিল ও রাশিয়ার কাছে যথাক্রমে ৩–০ ও ৬–১ ব্যবধানে পরাজিত হয়ে প্রতিযোগিতা থেকে বিদায় নেয়। রাশিয়ার বিপক্ষে গ্রুপ-পর্বের শেষ খেলায় ৪২ বছর বয়সী রজার মিলা সর্বাপেক্ষা বয়োজ্যেষ্ঠ খেলোয়াড়ের মর্যাদা পান ও দলের একমাত্র গোলটি করেন।
১৯৯৮ সালে ফ্রান্সে অনুষ্ঠিত বিশ্বকাপ ফুটবলে দল সংখ্যা ২৪ থেকে ৩২-এ উপনীত হয়। ক্যামেরুন পাঁচটি আফ্রিকান দেশের অন্যতম ছিল। গ্রুপ-পর্বে ৯০ মিনিটের পূর্ব পর্যন্ত ১–০ ব্যবধানে এগিয়ে থাকলেও অস্ট্রিয়ার সাথে ১–১ ও দুই গোল বাতিল হওয়ায় চিলির সাথে ১–১ ড্র হয়। এছাড়া ইতালির সাথে ৩–০ ব্যবধানে পরাভূত হয়। প্রতিযোগিতায় যে-কোন দলের চেয়ে ক্যামেরুন খেলোয়াড়দেরকে মাঠ থেকে বের করে দেয়া হয়। প্রতি খেলায় গড়ে সর্বোচ্চ কার্ড পায়। প্রতি খেলায় গড়ে দলটির প্রতি খেলোয়াড় চারটি কার্ড পায়।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৬ সালের নভেম্বর মাসে প্রকাশিত র‌্যাঙ্কিংয়ে ক্যামেরুন তাদের ইতিহাসে সর্বপ্রথম সর্বোচ্চ অবস্থান (১১তম) অর্জন করে এবং ২০১৩ সালের ফেব্রুয়ারি মাসে প্রকাশিত র‌্যাঙ্কিংয়ে তারা ৭৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ক্যামেরুনের সর্বোচ্চ অবস্থান হচ্ছে ১২তম (যা তারা ২০০৩ সালে অর্জন করেছিল) এবং সর্বনিম্ন অবস্থান হচ্ছে ৭৬। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
মঙ্গল গ্রহে জল
বর্তমানে মঙ্গল গ্রহে জল প্রায় পুরোটাই বরফের আকারে রয়েছে। যদিও এই গ্রহের বায়ুমণ্ডলেও অল্প পরিমাণে জল রয়েছে বাষ্পের আকারে। অতীতে যাকে মঙ্গলের অগভীর মাটিতে অবস্থিত কম ঘনত্বের তরল ব্রাইন মনে করা হত (যার অপর নাম ছিল মঙ্গল গ্রহের উষ্ণ ঢালে মরসুমি প্রবাহ), তা সম্ভবত ঢালু জমিতে নেমে এসে কালো আঁকাবাঁকা ডোরা দাগ সৃষ্টি করা প্রবহমান বালি ও ধুলোর কণা। মঙ্গলের ভূপৃষ্ঠে শুধুমাত্র উত্তর মেরুস্থ হিমমুকুটেই জলীয় বরফের উপস্থিতি লক্ষিত হয়। মঙ্গল গ্রহের দক্ষিণ মেরু অঞ্চলে স্থায়ী কার্বন ডাইঅক্সাইড হিমমুকুটের তলায় এবং অধিকতর নাতিশীতোষ্ণ অবস্থায় অগভীর অন্তঃভূপৃষ্ঠে প্রচুর পরিমাণে জলের অস্তিত্ব রয়েছে।  গ্রহের পৃষ্ঠভাগে অথবা পৃষ্ঠভাগের কাছাকাছি স্থানে ২ কোটি ১০ লক্ষ ঘন কিলোমিটারেরও বেশি পরিমাণ বরফ শনাক্ত করা গিয়েছে। এই বরফ সমগ্র গ্রহটিকে ৩৫ মিটার গভীর জলের তলায় নিমজ্জিত দিতে পারে। এমনকি সম্ভবত আরও বরফ গভীর অন্তঃভূপৃষ্ঠে আবদ্ধ অবস্থায় রয়েছে।
কিছুটা তরল জল হয়তো বর্তমানে মঙ্গল গ্রহের পৃষ্ঠভাগে ক্ষণস্থায়ীভাবে বিদ্যমান। কিন্তু বায়ুমণ্ডলের দ্রবীভূত আর্দ্রতার চিহ্ন ও ঘনত্বহীন আবরণীর মধ্যেই তা সীমাবদ্ধ। গ্রহের পৃষ্ঠভাগে তরল জলের কোনও বৃহৎ স্থায়ী আধার নেই। কারণ সেখানে বায়ুমণ্ডলীয় চাপ গড়ে মাত্র, যা গলনাঙ্কে জলের বাষ্পীয় চাপের সামান্য নিচে; মঙ্গল গ্রহের সাধারণ পরিস্থিতিতে এই গ্রহের পৃষ্ঠভাগে বিশুদ্ধ জল হয় জমে যাবে অথবা, গলনাঙ্কের উপর উত্তপ্ত হয়, তবে উর্ধ্বপাতিত হয়ে বাষ্পে পরিণত হবে। প্রায় ৩৮০ কোটি বছর আগে মঙ্গল গ্রহের বায়ুমণ্ডল সম্ভবত অধিকতর ঘন ছিল এবং এই গ্রহের পৃষ্ঠতলের তাপমাত্রাও সম্ভবত বেশি ছিল।  যার ফলে হয়তো গ্রহের পৃষ্ঠতলে প্রচুর পরিমাণে তরল জলও ছিল।  যার মধ্যে সম্ভবত একটি বৃহৎ মহাসাগরও ছিল।  এই মহাসাগরটি সম্ভবত গ্রহের এক-তৃতীয়াংশ জুড়ে ছিল। মঙ্গলের সাম্প্রতিক ইতিহাসেও একাধিক বিরতিতে অল্প সময়ের জন্য গ্রহের পৃষ্ঠতলে জলপ্রবাহ ছিল বলে স্পষ্ট বোঝা যায়।  ২০১৩ সালের ৯ ডিসেম্বর নাসা জানায় যে, কিউরিওসিটি রোভার কর্তৃক এইলিস প্যালাস অঞ্চল পর্যবেক্ষণ থেকে প্রাপ্ত প্রমাণের ভিত্তিতে বোঝা গিয়েছে গেল অভিঘাত খাদের মধ্যে একটি প্রাচীন মিষ্টিজলের হ্রদ ছিল, যা হয়ত অনুজীব জীবনের পক্ষে সহায়ক ছিল।
একাধিক প্রমাণ নির্দেশ করে যে, মঙ্গল গ্রহে প্রচুর পরিমাণে জলীয় বরফ বিদ্যমান এবং এই গ্রহের ভূতাত্ত্বিক ইতিহাসে সেই জলীয় বরফ একটি গুরুত্বপূর্ণ ভূমিকা পালন করেছে। মহাকাশযান থেকে গৃহীত চিত্র, রিমোট সেন্সিং কৌশল (বর্ণালিসংক্রান্ত পরিমাপ,  র‍্যাডার, ইত্যাদি) এবং ল্যান্ডার ও রোভারগুলির পৃষ্ঠতল অনুসন্ধানের মাধ্যমে মঙ্গল গ্রহে বর্তমানে বিদ্যমান জলের একটি আনুমানিক পরিসংখ্যান পাওয়া যায়।  অতীতে জলের অস্তিত্বের ভূতাত্ত্বিক প্রমাণগুলির মধ্যে আছে বন্যার ফলে সৃষ্ট বহুসংখ্যক বহিঃপ্রবাহ প্রণালি প্রাচীন নদী উপত্যকা জালক,  বদ্বীপ, ও হ্রদতল।   এছাড়া পৃষ্ঠভাগের উপর এমন কিছু পাথর ও খনিজ শনাক্ত করা গিয়েছে, যেগুলি শুধুমাত্র তরল জলের দ্বারাই গঠিত হওয়া সম্ভব। অসংখ্য ভূপ্রাকৃতিক বৈশিষ্ট্য সাম্প্রতিক অতীতে  এবং বর্তমানে এই গ্রহে ভূগর্ভস্থ বরফ (পার্মাফ্রস্ট) ও হিমবাহগুলিতে বরফের সঞ্চলনের কথা ইঙ্গিত করে। সংকীর্ণ নালিকা এবং খাড়া পাড় ও অভিঘাত গহ্বরের প্রাচীরগুলির গায়ে রৈখিক ঢাল ইঙ্গিত করে যে, প্রবহমান জল মঙ্গল গ্রহের ভূপৃষ্ঠকে রূপ দেওয়ার কাজটি চালিয়ে যায়, যদিও সুপ্রাচীন কালের তুলনায় অনেক কম হারে।
মঙ্গল গ্রহে জলের আয়তন ও অবস্থা খতিয়ে দেখা এই গ্রহের জীবন বিকাশের সম্ভাবনা পর্যালোচনা এবং ভবিষ্যৎ অভিযানের জন্য ব্যবহারযোগ্য সম্পদ আহরণের ক্ষেত্রে খুবই গুরুত্বপূর্ণ। এই জন্য ২১শ শতাব্দীর প্রথম দশকে নাসার মার্স এক্সপ্লোরেশন প্রোগ্রামের (এমইপি) বিজ্ঞান-সংক্রান্ত থিম ছিল "ফলো দ্য ওয়াটার"। ২০০১ মার্স ওডিসি, মার্ক্স এক্সপ্লোরেশন রোভারসমূহ (এমইআর), মার্স রিকনসঁস অরবিটার (এমআরও) ও মার্স ফিনিক্স ল্যান্ডারের আবিষ্কারগুলি এই গ্রহে জলের অতিপ্রাচুর্য ও বণ্টন-সংক্রান্ত প্রধান প্রশ্নগুলির উত্তরদানের ক্ষেত্রে গুরুত্বপূর্ণ ভূমিকা নিয়েছে। ইউরোপিয়ান স্পেস এজেন্সির (ইএসএ) মার্স এক্সপ্রেস অরবিটারও এই অনুসন্ধানের ক্ষেত্রে প্রয়োজনীয় তথ্য-পরিসংখ্যান সরবরাহ করেছে। মার্স ওডিসি, মার্স এক্সপ্রেস, এমআরও ও মার্স সায়েন্স ল্যান্ডার কিউরিওসিটি রোভার এখনও মঙ্গল গ্রহ থেকে তথ্য-পরিসংখ্যান পাঠাচ্ছে এবং নতুন নতুন আবিষ্কারের ঘটনা ঘটে চলেছে।
ঐতিহাসিক প্রেক্ষাপট
মঙ্গল গ্রহে জলের ধারণাটি মহাকাশ যুগের থেকেও কয়েকশো বছরের পুরনো। প্রথম দিকের দূরবীনের মাধ্যমে পর্যবেক্ষণ করে সঠিকভাবেই অনুমান করা হয়েছিল যে, মেরুস্থ সাদা হিমছত্র ও মেঘগুলি জলের উপস্থিতি নির্দেশ করছে। এই সব পর্যবেক্ষণ এবং সেই সঙ্গে মঙ্গল গ্রহে ২৪ ঘণ্টায় দিনরাতের বিষয়টির কথা মাথায় রেখে জ্যোতির্বিদ উইলিয়াম হার্শেল ১৭৮৪ সালে ঘোষণা করেন যে, মঙ্গল গ্রহ সম্ভবত সে গ্রহের অধিবাসীদের "এমন এক পরিস্থিতি [প্রদান করে] যা অনেক দিক থেকেই ঠিক আমাদেরই মতো"।
২০শ শতাব্দীর গোড়াতেই অধিকাংশ জ্যোতির্বিজ্ঞানী স্বীকার করে নেন যে, মঙ্গল গ্রহ পৃথিবীর থেকে অনেক বেশি ঠান্ডা ও শুষ্ক। মহাসাগরের অস্তিত্বের ধারণাটিও পরিত্যক্ত হয়। তাই মঙ্গল গ্রহটি এমন এক "মুমূর্ষু" গ্রহের উদাহরণ হয়ে ওঠে, যেখানে জলের পরিমাণ অত্যন্ত অপর্যাপ্ত। এই গ্রহের যে অন্ধকারাচ্ছন্ন অঞ্চলগুলি ঋতু অনুযায়ী পরিবর্তিত হতে দেখা যায়, সেগুলিকে গাছপালায় ভরা অঞ্চল মনে করা হল। মঙ্গল গ্রহ সম্পর্কে এই ধারণাটিকে জনপ্রিয় করে তোলার পিছনে যে ব্যক্তির অবদান সর্বাধিক, তার নাম পার্সিভাল লোয়েল (১৮৫৫-১৯১৬)। তিনি ভেবেছিলেন, মঙ্গল গ্রহের অধিবাসীদের একটি প্রজাতি মেরু অঞ্চল থেকে বিষুব অঞ্চলের বাসিন্দাদের কাছে জল পৌঁছে দেওয়ার জন্য ক্যানালের একটি নেটওয়ার্ক গড়ে তুলেছে। লোয়েলের এই ধারণা সাধারণ মানুষের কাছে বিপুল জনপ্রিয়তা অর্জন করলেও, অধিকাংশ জ্যোতির্বিজ্ঞানীই তা প্রত্যাখ্যান করেন। বিজ্ঞানী সমাজের সংখ্যাগুরু অংশের দৃষ্টিভঙ্গির সারবস্তু সম্ভবত সবচেয়ে ভালো ভাবে উল্লেখ করেছিলেন ইংরেজ জ্যোতির্বিজ্ঞান এডওয়ার্ড ওয়াল্টার মন্ডার (১৮৫১-১৯২৮)। তিনি মঙ্গল গ্রহের জলবায়ুর তুলনা করেছিলেন উত্তর মেরু অঞ্চলে একটি দ্বীপে অবস্থিত কুড়ি হাজার ফুট উঁচু পর্বতশৃঙ্গের শীর্ষদেশের অবস্থার সঙ্গে, যেখানে লাইকেন-জাতীয় ছত্রাকই শুধু প্রাণধারণ করতে পারে বলে মনে করা যেতে পারে।
ক্যাসিনির সময় থেকে (১৬৬৬) মনে করা হত যে, মেরুস্থ হিমছত্রগুলি জলীয় বরফ দ্বারা গঠিত। ১৮০০-এর দশকের শেষ দিকে অল্প কয়েকজন বিজ্ঞানী এই মতের যথার্থতা নিয়ে প্রশ্ন তোলেন। তারা মনে করতেন এই হিমছত্রগুলি কার্বন ডাই অক্সাইড বরফ দ্বারা গঠিত। সামগ্রিকভাবে এই গ্রহের কম তাপমাত্রা ও আপাতদৃষ্টিতে পরিমাপযোগ্য জলের অভাবের দিকটি বিবেচনা করে তারা এই মত প্রকাশ করেছিলেন। ১৯৬৬ সালে রবার্ট লিটন ও ব্রুস মারে এই উপপ্রমেয়টিকে তাত্ত্বিকভাবে নিশ্চিত করেন। বর্তমানে জানা গিয়েছে যে, উভয় মেরুর হিমছত্রগুলি প্রধানত কার্বন ডাই অক্সাইড বরফেই নির্মিত। তবে উত্তর মেরুতে গ্রীষ্মকালে একটি স্থায়ী (অথবা দীর্ঘস্থায়ী) জলীয় বরফ গঠিত হিমছত্র অবস্থান করে। দক্ষিণ মেরুতে গ্রীষ্মে কার্বন ডাই অক্সাইডের বরফ গঠিত একটি ছোটো হিমছত্র থাকে। কিন্তু সেই হিমছত্রটিও জলীয় বরফের আচ্ছাদনে ঢাকা থাকে।
১৯৬৫ সালে মেরিনার ৪ মঙ্গল গ্রহের জলবায়ু-সংক্রান্ত সর্বশেষ দুর্বোধ্য প্রশ্নটি উপস্থাপিত করে। সেই মহাকাশযান থেকে তোলা অস্পষ্ট টেলিভিশন ছবিগুলিতে দেখা যায়, এই গ্রহের পৃষ্ঠতল অভিঘাত খাদে ভর্তি। এটি ইঙ্গিত করে এই পৃষ্ঠতল অত্যন্ত প্রাচীন এবং পৃথিবীতে যেমন ভূমিক্ষয়ের বিভিন্ন স্তর ও টেকটনিক ক্রিয়াকলাপ দৃষ্ট হয়, তা এই গ্রহের ক্ষেত্রে ঘটেনি। অল্প পরিমাণে ভূমিক্ষয়ের অর্থ, কোটি কোটি বছর ধরে এই গ্রহের ভূমিরূপবিদ্যার ক্ষেত্রে তরল জল বড়ো কোনও ভূমিকা গ্রহণ করেনি। তাছাড়া মহাকাশযানটি যখন গ্রহের পিছন দিয়ে চলেছিল তখন সেটি থেকে পাওয়া বেতার সংকেতে ধরা পড়া বিভিন্নতা থেকে বিজ্ঞানীরা এই গ্রহের বায়ুমণ্ডলের ঘনত্ব পরিমাপ করার সুযোগ পান। ফলাফল থেকে দেখা যায়, এই গ্রহের বায়ুমণ্ডলীয় চাপ পৃথিবীর সমুদ্রপৃষ্ঠের বায়ুমণ্ডলের চাপের ১%-এরও কম, যার ফলে তরল জলের অস্তিত্ব কার্যত অসম্ভব হয়ে দাঁড়ায়। এহেন কম চাপে জল দ্রুত উত্তপ্ত হয়ে বাষ্পে পরিণত হয় অথবা জমে যায়। তাই মঙ্গল গ্রহ অনেকটা চাঁদের মতো একটি জগৎ বলেই বিজ্ঞানীদের ধারণা জন্মে। শুধুমাত্র এই গ্রহে ধুলো উড়িয়ে নিয়ে যাওয়ার ক্ষমতা রাখা একটি হালকা বায়ুমণ্ডল আছে, যা চাঁদের নেই। এই ধারণাটিই বিজ্ঞানীরা প্রায় এক দশক ধরে পোষণ করেছিলেন। এরপর মেরিনার ৯ এক অধিকতর গতিময় মঙ্গল গ্রহের ছবি উপস্থাপিত করে। এই ছবিগুলি ইঙ্গিত করে এই গ্রহের অতীতের পরিবেশ বর্তমানের তুলনায় অনেক বেশি সহনীয় ছিল।
বহু বছর ধরে মনে করা হত যে, বন্যার যে অবশিষ্টাংশ পর্যবেক্ষিত হয়েছে, তার কারণ কোনও সর্বব্যাপী জলাধার থেকে জলের নিঃসরণ। কিন্তু ২০১৫ সালে প্রকাশিত গবেষণাপত্র থেকে জানা গিয়েছে যে, এর উৎস ৪ কোটি ৫ কোটি বছর আগে সংঘটিত পলি ও বরফের আঞ্চলিক সঞ্চয়। মঙ্গল গ্রহের উত্তরের নিম্নভূমি অঞ্চলে যে আদিম মহাসাগর ছিল, তার তলদেশের গভীর গিরিখাতগুলিতে নদী ও হিমবাহের গলনের ফলে বাহিত পলি সঞ্চিত হয়। এই গভীর উপত্যকার পলির মধ্যে সংরক্ষিত জলই পরে বিধ্বংসী বন্যার আকারে মুক্তিলাভ করে এবং তার প্রভাবগুলি আজও দেখা যায়।
ফাতাহ
অস্তিত্ব
ফাতাহ নিজ অস্তিত্বের কথা ঘোষণা করে ১৯৬৫ সনে। মিশরের তৎকালীন প্রেসিডেন্ট জামাল আবদুন নাসেরের অনুরোধে ওই ঘোষণা দেয় ফাতাহ। নাসের ১৯৫৪ সাল থেকে ১৯৭০ সাল পর্যন্ত মিশর শাসন করেন। একমাত্র ফিলিস্তিন িদের ঐক্যবদ্ধ সশস্ত্র সংগ্রামের মাধ্যমেই অধিকৃত ফিলিস্তিন ভূখণ্ড মুক্ত করা সম্ভব হবে বলে নাসের বিশ্বাস করতেন। তাই নাসেরের নেতৃত্বাধীন মিশর ফাতাহকে অস্ত্র ও সামরিক উপকরণের যোগান দেয়। রাজনৈতিক সংগ্রামের পাশাপাশি ফাতাহ জনপ্রিয় গণপ্রতিরোধ আন্দোলনও গড়ে তোলে এবং ফাতাহ'র সামরিক শাখার নাম দেয়া হয়েছিল "আস সায়িক্বা" বা "বজ্র"। ফাতাহ'র বেশিরভাগ রাজনৈতিক ও সামরিক সদস্যরা থাকতেন মিশর, সিরিয়া, লেবানন, জর্দান, আলজেরিয়া ও তিউনিশিয়ায়।
নীতি
১৯৯৩ সালে ইসরাইলের সঙ্গে অসলো আপোস চুক্তি স্বাক্ষরের আগ পর্যন্ত ফাতাহ সশস্ত্র সংগ্রামের মাধ্যমেই অধিকৃত ফিলিস্তিন ভূখণ্ড মুক্ত করার নীতিতে অবিচল ছিল। কিন্তু আপোস চুক্তি স্বাক্ষরের পর ফাতাহ'র তৎপরতা কেবল রাজনৈতিক সংগ্রামেই সীমিত হয়ে পড়ে। নীতিগত এই পরিবর্তনের কারণে ইয়াসির আরাফাতের নেতৃত্বে খুবই সীমিত ক্ষমতাসম্পন্ন ফিলিস্তিন স্বশাসন কর্তৃপক্ষ প্রতিষ্ঠা করা হয় ১৯৯৪ সালে। ২০০৪ সালের ১১ ই নভেম্বর ইয়াসির আরাফাতের রহস্যজনক মৃত্যুর পর স্বশাসন কর্তৃপক্ষের রাজনৈতিক সংগ্রাম দূর্বল হয়ে পড়ে।
বিরোধ
২০০৫ সালের সংসদ নির্বাচনে ১৩২টি আসনের মধ্যে হামাস ৭০টি আসনে জয়ী হয়। আরব লিগ ও ইসলামী সম্মেলন সংস্থার পর্যবেক্ষকরাসহ আন্তর্জাতিক অন্যান্য পর্যবেক্ষকরা হামাসের ব্যাপক জনপ্রিয়তার কথা উল্লেখ করে ওই নির্বাচনকে সুষ্ঠ বলে ঘোষণা করে। ফলে ফিলিস্তিনে ইসমাইল হানিয়ার নেতৃত্বে গঠিত হয় হামাসের সরকার। অভ্যন্তরীণ জনসমর্থন ও অন্তবর্তীকালীন ফিলিস্তিনি সংবিধানের আলোকে এগিয়ে যায় হামাস। কিন্তু আব্বাসের স্বশাসন কর্তৃপক্ষ হামাস সরকারকে স্বীকৃতি দিতে অস্বীকার করে এবং এভাবে দুই পক্ষের মধ্যে বিভেদ জোরদার হয় এবং সংঘাত তুঙ্গে উঠে ২০০৭ সালে যখন এক লড়াইয়ে হামাস গাজা দখল করে।
সম্প্রীতি
২০১১ সালে মিশরের রাজধানী কায়রোয় ফাতাহ নেতা আব্বাস আর হামাসের নেতা খালেদ মেশাল একটি সম্প্রীতি চুক্তি সই করলেও তা বাস্তবায়িত হয়নি। তবে এ চুক্তির ফলে দুপক্ষে সম্প্রীতি প্রতিষ্ঠার অনুকূল পরিবেশ সৃষ্টি হবে বলে আশা করা যায়।
আব্দুস সালাম (বীর প্রতীক)
মোহাম্মদ আব্দুস সালাম (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মোহাম্মদ আব্দুস সালামের জন্ম সিলেট জেলার গোলাপগঞ্জ উপজেলার বরায়া উত্তরভাগ গ্রামে। স্বাধীনতার পর তিনি বাংলাদেশ সেনাবাহিনীতে যোগ দেন। ১৯৯৮ সালে কর্নেল হিসেবে অবসর নেন। তার বাবার নাম এইচ এম আলী এবং মায়ের নাম মোমেনা খানম। তার স্ত্রীর নাম নূরনাহার সালাম। তাদের এক ছেলে। ১৯৭১ সালে ঢাকার জিন্নাহ (বর্তমান তিতুমীর) কলেজের স্নাতক প্রথম বর্ষের ছাত্র ছিলেন মোহাম্মদ আব্দুস সালাম। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে প্রশিক্ষণ নিয়ে যুদ্ধ করেন ৩ নম্বর সেক্টরের আশ্রমবাড়ি সাব-সেক্টরে।